****

**ՀԱՅԱՍՏԱՆԻ ՏԱՐԱԾՔԱՅԻՆ ԶԱՐԳԱՑՄԱՆ ՀԻՄՆԱԴՐԱՄ**

**ՏԵՂԱԿԱՆ ՏՆՏԵՍՈՒԹՅԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ԶԱՐԳԱՑՄԱՆ ԾՐԱԳԻՐ**

**ԳՅՈՒՄՐՈՒ «ԿՈՒՄԱՅՐԻ» ՊԱՏՄԱԿԱՆ ԿԵՆՏՐՈՆԻ ՓՈՂՈՑՆԵՐԻ ՎԵՐԱԿԱՆԳՆՈՒՄ**

**Շրջակա միջավայրի վրա ազդեցության**

**նախնական գնահատման հայտ**

|  |  |  |
| --- | --- | --- |
| <<ՀՏԶՀ>> գործադիր տնօրեն` |  | Ա. Կիրակոսյան |

**ԵՐԵՎԱՆ**

**ՄԱՅԻՍ 2018**

**Բովանդակություն**

[Հապավումներ 3](#_Toc515026488)

[ԸՆԴՀԱՆՈՒՐ ՏԵՂԵԿՈՒԹՅՈՒՆ 4](#_Toc515026489)

[1. ՆԵՐԱԾՈՒԹՅՈՒՆ 5](#_Toc515026490)

[2. ՇՐՋԱԿԱ ՄԻՋԱՎԱՅՐԻ ՎՐԱ ԱԶԴԵՑՈՒԹՅԱՆ ԳՆԱՀԱՏՄԱՆ ՄՈՏԵՑՈՒՄՆԵՐԸ ԵՎ ՄԵԹՈԴԱԲԱՆՈՒԹՅՈՒՆԸ 6](#_Toc515026491)

[2.1. Բնապահպանական գնահատման և ուսումնասիրության շրջանակ 6](#_Toc515026492)

[2.2. Շրջակա միջավայրի վրա ազդեցության գնահատման նպատակը 7](#_Toc515026493)

[2.3. Շրջակա միջավայրի վրա ազդեցության նախնական գնահատման հայտի հաշվետվության կազմը 7](#_Toc515026494)

[2.4. Շրջակա միջավայրի վրա ազդեցության նախնական գնահատման հայտի մեթոդաբանությունը 7](#_Toc515026495)

[3. ՇՐՋԱԿԱ ՄԻՋԱՎԱՅՐԻ ՎՐԱ ԱԶԴԵՑՈՒԹՅԱՆ ԳՆԱՀԱՏՄԱՆ ՆՈՐՄԱՏԻՎԱԻՐԱՎԱԿԱՆ ԿԱԶՄԸ 8](#_Toc515026496)

[4. ՆԱԽԱՏԵՍՎՈՂ ԳՈՐԾՈՒՆԵՈՒԹՅՈՒՆ ՆԿԱՐԱԳԻՐԸ 14](#_Toc515026497)

[4.1. Գոյություն ունեցող ճանապարհների և հրապարակների նկարագրությունը 14](#_Toc515026498)

[4.2. Բարեկարգման աշխատանքների շրջանակը 14](#_Toc515026499)

[4.3. Շինարարական աշխատանքների կազմակերպում 17](#_Toc515026500)

[5. ԵԼՔԱՅԻՆ ԲԱՆԱՊԱՀՊԱՆԱԿԱՆ ՊԱՅՄԱՆՆԵՐԸ 20](#_Toc515026501)

[5.1. Տեղանքի ռելիեֆը և երկրաբանությունը 20](#_Toc515026502)

[5.2. Կլիմայական պայմանների հակիրճ նկարագրությունը 20](#_Toc515026503)

[5.3. Պատմամշակութային հուշարձաններ և բնության հատուկ պահպանվող տարածքներ 21](#_Toc515026504)

[5.4. Օդային ավազան 21](#_Toc515026505)

[5.5. Ջրային համակարգեր 22](#_Toc515026506)

[5.6. Բուսական աշխարհ 23](#_Toc515026507)

[6. ՇՐՋԱԿԱ ՄԻՋԱՎԱՅՐԻ ՎՐԱ ԿԱՆԽԱՏԵՍՎՈՂ ԱԶԴԵՑՈՒԹՅՈՒՆԸ 24](#_Toc515026508)

[6.1. Շինարարության փուլ 24](#_Toc515026509)

[7. ԲՆԱՊԱՀՊԱՆԱԿԱՆ ՄԻՋՈՑԱՌՈՒՄՆԵՐԻ ԾՐԱԳԻՐ 30](#_Toc515026510)

[8. Բնապահպանական և սոցիալական ազդեցությունների մոնիտորինգային պլան 30](#_Toc515026511)

[9. ՀԱՆՐԱՅԻՆ ՔՆՆԱՐԿՈՒՄՆԵՐ, ՏԵՂԵԿԱՏՎՈՒԹՅԱՆ ՀՐԱՊԱՐԱԿՈՒՄ 31](#_Toc515026512)

[10. ԲՈՂՈՔՆԵՐԻ ԱՐՁԱԳԱՆՔՄԱՆ ՄԵԽԱՆԻԶՄ 33](#_Toc515026513)

[ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ 35](#_Toc515026514)

[Հավելված 1 Բնապահպանական և սոցիալական ազդեցությունների մեղմացման պլան 36](#_Toc515026515)

[Հավելված 2 Բնապահպանական և սոցիալական ազդեցությունների մոնիտորինգի պլան 39](#_Toc515026516)

[Հավելված 3 Իրականացվող գործունեության տեղանքը Գյումրիում: 42](#_Toc515026517)

[Հավելված 4 Մասնակիցների ցանկը (1-ին հանրային քննարկում) 43](#_Toc515026518)

[Հավելված 5 Վերակառուցվող փողոցների և հրապարակներից լուսանկարներ. 45](#_Toc515026519)

[Հավելված 6 Աղբի տեղափոխման տեղեկանք 47](#_Toc515026520)

[Հավելված 7 Գյումրու համայնքի համաձայնությունը 48](#_Toc515026521)

[Հավելված 8 Վերակառուցվող տեղամասի և երթևեկության կազմակերպման սխեման 49](#_Toc515026522)

# Հապավումներ

|  |  |
| --- | --- |
| ՀՏԶՀ | Հայաստանի տարածքային զարգացման հիմնադրամ |
| ՀԶՀ | Հայաստանի զարգացման հիմնադրամ |
| ԲԼՄ | Բողոքների լուծման մեխանիզմ |
| ԲԼՀ | Բողոքների լուծման հանձնաժողով |
| ՏՏԵԶ | Տեղական տնտեսության և ենթակառուցվածքների զարգացում |
| ՏԿԶՆ | Տարածքային կառավարման և զարգացման նախարարություն |
| ՄՆ | Մշակույթի նախարարություն |
| ՀՀ | Հայաստանի Հանրապետություն |
| ԲՍԿՊ | Բնապահպանական և սոցիալական կառավարման պլան |
| ՀԲ | Համաշխարհային բանկ |
| ՎԽ | Վերահսկող խորհրդատու |

# ԸՆԴՀԱՆՈՒՐ ՏԵՂԵԿՈՒԹՅՈՒՆ

|  |  |
| --- | --- |
| Ենթածրագրի անվանումը | «Գյումրու «Կումայրի» պատմական կենտրոնի փողոցների վերականգնում» Տեղական տնտեսության և ենթակառուցվաքների զարգացման Ծրագրի շրջանակում |
| Ծրագրի նպատակը | ՀՀ ենթակառուցվածքների բարելավում և հասանելիություն |
| Ծրագրի պատվիրատու | Հայաստանի Տարածքային Զարգացման Հիմնադրամ |
| Ձեռնարկող | Հայաստանի Տարածքային Զարգացման Հիմնադրամ |
| Ձեռնարկողի հասցե | Երևան, Կ. Ուլնեց 31/3 |
| Ձեռնարկողի կոնտակտային տվյալներ էլ փոստ և հեռախոս՝ | Էլ. փոստ՝ ashot@timflynnarchitects.am  Հեռ.՝ (+374 60) 700 800 |
| Կառուցապատվող տարածքի գտնվելու վայրը | Շիրակի մարզ, ք. Գյումրի «Կումայրի» պատմական կենտրոն |
| Նախագծող կազմակերպություն | <<Տրանսնախագիծ>> ԲԲԸ |
| Վերակառուցվող տարածքի մակերեսը | 34 862 ք.մ |

# ՆԵՐԱԾՈՒԹՅՈՒՆ

Տեղական տնտեսության և ենթակառուցվածքների զարգացման (ՏՏԵԶ) Ծրագիրը Համաշխարհային Բանկի (ՀԲ) և ՀՀ-ի կողմից ֆինանսավորվող հինգերորդ ծրագիրն է, որն իրականացվում է Հայաստանի տարածքային զարգացման հիմնադրամի (ՀՏԶՀ) (նախկինում՝ Հայաստանի սոցիալական ներդրումների հիմնադրամ) կողմից: Այն բաղկացած է երեք բաղադրիչներից (Բաղադրիչ 1. Քաղաքային վերածնունդ և զբոսաշրջային օղակների զարգացում, Բաղադրիչ 2. Ինստիտուցիոնալ զարգացում, Բաղադրիչ 3. Չնախատեսված արտակարգ իրավիճակների արձագանքում) և իրականացվելու է հինգ տարվա ընթացքում (2017-2022):

Ակնկալվում է, որ Ծրագրի գործողությունները կլինեն օգտակար Հայաստանի վեց մարզերի (Արարատ, Կոտայք, Լոռի, Սյունիք, Վայոց ձոր, Շիրակ) համար և տեղաբնակաները, զբոսաշրջիկները և ձեռնարկությունները կունենան հանրային ենթակառուցվածքների բարելավված հասանելիություն և որակ, մարզի մասնավոր հատվածում կատարվող ներդրումների աճ, իսկ ծրագրի ոչ ուղղակի ազդեցությունները ներառում են ավելի մեծ թվով փոքր և միջին ձեռնարկություններ՝ մշակութային ժառանգության վերանորոգված վայրերում և քաղաքներում:

Կառավարությունը օգուտներ կստանա զբոսաշրջության հետ կապված ընդհանուր ծախսերի աճից, աշխատատեղերի ստեղծումից, որոշակի գործակալությունների բարելավված ինստիտուցիոնալ կարողություններից, և ակտիվների օգտագործման և պահպանման բարելավված կարողություններից:

ՏՏԵԶ Ծրագրի շրջանակում իրականացվող որոշ ենթածրագրեր ենթադրելու են բնապահպանական ազդեցության գնահատում համաձայն ՀՀ օրենսդրության և ՀԲ բնապահպանական անվտանգության քաղաքականության դրույթների (1999թ.): Համաձայն ՀՀ-ի Շրջակա միջավայրի վրա ազդեցւթյան գնահատման և փորձաքննության մասին օրենքի Հոդված 14, կետ 8-ի բոլոր նախատեսվող գործունեությունները՝ չթվարկված օրենքի 3-րդ Հոդվածում, որոնք իրականացվելու են բնության հատուկ պահպանվող և անտառային տարածքներում, պատմամշակութային հուշարձանների սահմաններում, ընդհանուր օգտագործման կանաչ տարածքներում ենթակա են փորձաքննության “Բ” կատեգորիայի ընթացակարգով:

Գյումրու Կումայրի պատմական կենտրոնի փողոցների վերականգնման աշխատանքներն

Իրականացվելու են Կումայրի պատմական արգելոց գոտու տարածքում, ուստի նախատեսվող գործունեությունն ենթակա է բնապահպանական պետական փորձաքննության:

# ՇՐՋԱԿԱ ՄԻՋԱՎԱՅՐԻ ՎՐԱ ԱԶԴԵՑՈՒԹՅԱՆ ԳՆԱՀԱՏՄԱՆ ՄՈՏԵՑՈՒՄՆԵՐԸ ԵՎ ՄԵԹՈԴԱԲԱՆՈՒԹՅՈՒՆԸ

## Բնապահպանական գնահատման և ուսումնասիրության շրջանակ

ՏՏԵԶ Ծրագրի իրականացման նպատակով մշակվել է Բնապահպանական և սոցիալական կառավարման շրջանակ (ԲՍԿՇ) փաստաթուղթը ՀՏԶՀ աշխատակիցների, ինչպես նաև տեղական համայնքների և Հայաստանի զարգացման Հիմնադրամի (ՀԶՀ), ինժեներների, բնապահպանական խորհրդատուների և այլ շահագրգիռ կողմերի կողմից օգտագործելու համար: Մասնավորապես, Ուղեցույցերը նպատակ ունեն ապահովել, որպեսզի բնապահպանական և սոցիալական մտահոգությունները պատշաճ կերպ հաշվի առնվեն ենթածրագրերի ընտրության, հաստատման և իրականացման ընթացքում՝ համաձայն բնապահպանական և սոցիալական ոլորտներին վերաբերվող Հայաստանի օրենսդրության և Համաշխարհային Բանկի երաշխիքների:

ԲՍԿՇ առաջարկում է ընթացակարգեր և իրականացման լուծումներ ՏՏԵԶ Ծրագրի լավ բնապահպանական և սոցիալական ցուցանիշների ապահովման համար: Այն նկարագրում է Հայաստանի Հանրապետության (ՀՀ) առկա բնապահպանական և սոցիալական կանոնակարգերը և ստանդարտները, որոնք կապված են Ծրագրի հետ և ներկայացնում է տեղական և ազգային մակարդակի այն հաստատությունները, որոնք պատասխանատու են թույլտվությունների, արտոնագրերի տրամադրման և բնապահպանական ստանդարտներին համապատասխանությունն ապահովման համար:

ԲՍԿՇ նաև տրամադրում է մանրամասն ուղեցույցներ ՏՏԵԶ Ծրագրի աշխատակիցների և Ծրագրի համակիրների համար՝ ենթածրագրի կիրառվելիք բնապահպանական և սոցիալական դիտարկման, գնահատման, ռիսկերի մեղմացման և մշտադիտարկման համար:

## Շրջակա միջավայրի վրա ազդեցության գնահատման նպատակը

Շրջակա միջավայրի վրա ազդեցության գնահատման նպատակն է բացահայտել նախատեսվող գործունեության իրականացման ընթացքում կանխատեսվող բնապահպանական ազդեցությունը (շրջակա միջավայրը աղտոտող վնասակար նյութերը, թափոնները և այլ գործոններ), վերլուծել ու գնահատել այն և ցույց տալ, որ նախատեսված են դրա կանխարգելմանը, չեզոքացմանը և/կամ նվազեցմանն ուղղված անհրաժեշտ միջոցառումներ: Գնահատման նպատակն է նաև նույնականացնել հնարավոր սոցիալական ազդեցությունները և օգուտները, նախատեսել գործունեության դրական ազդեցությունների պահպանման և ուժեղացման միջոցառումները:

## Շրջակա միջավայրի վրա ազդեցության նախնական գնահատման հայտի հաշվետվության կազմը

ՇՄԱԳ հաշվետվության մեջ գնահատման ենթակա օբյեկտները և բնութագրերը սահմանված են "Շրջակա միջավայրի վրա ազդեցության գնահատման և փորձաքննության մասին" ՀՀ օրենքի 7-րդ հոդվածի 1-ին մասի 1-ից 13 կետերում:

## Շրջակա միջավայրի վրա ազդեցության նախնական գնահատման հայտի մեթոդաբանությունը

Նախատեսվող գործունեության շրջակա միջավայրի վրա ազդեցության ՆԳՀ-ի մշակումը իրականացվել է ազգային օրենսդրության, մեթոդական և կարգավորող ընթացակարգերի պահանջներին, ինչպես նաև ՀԲ-ի-բնապահպանական ուղեցույցների և ձեռնարկների դրույթներին համապատասխան: Նախնական գնահատման հայտում օգտագործվել են հետևյալ տեղեկատվական աղբյուրները.

* նախագծվող գործունեության աշխատանքային նախագիծը
* նախատեսվող գործունեության տեղանք կատարած այցելությունների ընթացքում հավաքագրված տվյալները և տեղեկատվությունը
* տարածաշրջանի վերաբերյալ հաշվետվությունները, վերլուծությունները,

քարտեզները

* ծրագրի իրականացման համար մշակված ԲՍԿՇ փաստաթուղթը
* ՀՀ օրենսդրության բնապահպանական և օրնսդրական կարգավորիչ շրջանակը
* շահագրգիռ կողմերի հետ քննարկումներ

Ներկայացված գործունեության բնապահպանական փորձաքննության նախնական գնահատման փուլում իրականացված աշխատանքները ամփոփ ներկայացված են ստորև.

* տեղանքի նախնական բնապահպանական զննում
* գործունեության շրջակա միջավայրի վրա ազդեցության մեղմացմանն ուղղված բնապահպանական կառավարման պլանի (ԲԿՊ) մշակում
* նախագծի և ԲԿՊ փաստաթղթերի հրապարակում
* շրջակա միջավայրի վրա ազդեցության գնահատման հայտի շրջանակներում 1-ին հանրային քննարկման անցկացում
* շրջակա միջավայրի վրա ազդեցության նախնական գնահատման հայտի պատրաստում և անհրաժեշտ կից փաստաթղթերի (արձանագրություն, համայնքի նախանական համաձայնություն և այլն) հետ ներկայացում բնապահպանական պետական փորձաքննության

# ՇՐՋԱԿԱ ՄԻՋԱՎԱՅՐԻ ՎՐԱ ԱԶԴԵՑՈՒԹՅԱՆ ԳՆԱՀԱՏՄԱՆ ՆՈՐՄԱՏԻՎԱԻՐԱՎԱԿԱՆ ԿԱԶՄԸ

Հայաստանի Հանրապետությունը ունի բավականին լավ մշակված և զարգացած բնապահպանական օրենսդրական և կարգավորիչ շրջանակ, որն ընդգրկում է ավելի քան 30 բնապահպանական օրենքներ: Ստորև ներկայացվում են առավել կիրառելի ազգային բնապահպանական քաղաքականությունները և օրենսդրական կարգավորումները.

1. **ՀՀ սահմանադրություն ( 1995 թ., վերանայված 2015թ.)**

Հոդվածներ 10, 31, 33.2 և 48 երաշխավորում են ՀՀ-ում ամբողջ հասարակության և առանձին անհատների բնապահպանական անվտանգությունը:

1. **ՀՀ Օրենքը Շրջակա միջավայրի վրա ազդեցության գնահատման և փորձաքննության մասին (1992 թ., վերանայված 2014թ.)**

Շրջակա միջավայրի վրա ազդեցության գնահատման և փորձաքննության մասին վերանայված օրենքն ընդունվել է 2014թ. հուլիսին: Օրենքն սահմանում է իրավական հենք պլանավորված գործողությունների և հայեցակարգերի պետական բնապահպանական փորձաքննության իրականացման համար և առաջարկում է շրջակա միջավայրի վրա ազդեցության գնահատման (ՇՄԱԳ) գործընթացի ստանդարտ քայլերը: Օրենքը սահմանում է պարտադիր ՇՄԱԳ իրականացման ընդհանուր իրավական, տնտեսական և կազմակերպչական սկզբունքները ոլորտային զարգացման տարբեր տեսակի ծրագրերի և հայեցակարգերի: Համաձայն այս օրենքի գործունեություններն ըստ բնապահպանական ազդեցության դասակարգվում են 3 դասի՝ Ա, Բ և Գ: Դասերը սահմանվում է ըստ գործունեություն ծավալի, բնութագրի և շրջակա միջավայրի վրա ունեցած ազդեցության աստիճանի հիման վրա: «Ա» դասի գործունեություները խոշոր գործունեություներն են, որոնք նշանակալի ազդեցություն ունեն շրջակա միջավայրի վրա, ինչպիսիք են հանքարդյունաբերությունը, քիմիական արդյունաբերությունը, վտանգավոր թափոնների տեղափոխումը, աղբավայրերը, մետաղներ, շինանյութեր և այլ նյութեր արտադրող խոշոր ձեռնարկությունները, ջերմային էներգիայի խոշոր արտադրությունը և այլն: «Բ» դասը ներառում է գրեթե նույն տեսակի գործունեություները, սակայն ավելի փոքր մասշտաբով ազդեցության: «Գ» դասը ներառում է գործունեություների այն տեսակները, որոնք ունեն որոշակի աննշան ազդեցություն շրջակա միջավայրի վրա, սակայն այդ ազդեցությանների փորձաքննութունն ավարտվում է նախատեսվող գործոևնեության ազդեցության նախնական գնահատման հայտի (ՆԳՀ) փորձաքննությամբ և չի պահանջում ՇՄԱԳ հաշվետվության ներկայացում և համապատասխան փորձաքննություն:

1. **ՀՀ Օրենքը Թափոնների մասին (2004 թ.)**

Օրենքը կարգավորում է աղբի հավաքման, տեղափոխման, ծավալների կրճատման և մարդու առողջության և շրջական միջավայրի վրա բացասական ազդեցության կանխման իրավական և տնտեսական հիմքերը: Օրենքը սահմանում է տվյալների բազաների ստանդարտացման, գույքագրման և պահպանման հետ կապված պետական քաղաքականության հիմնական սկզբունքները: Այն նաև կարգավորում է թափոնների վերամշակումը, պետական մշտադիտարկումն, ինչպես նաև դրամական փոխհատուցումն իրավաբանական անձանց կամ անհատների կողմից մարդու առողջությանը կամ շրջակա միջավայրին հասցված վնասի համար:

Օրենսդրությունը պահանջում է թափոնների առաջացման հնարավորին կրճատում և դրանց կրկնակի օգտագործում/վերամշակում: Սա հատկապես կարևոր է վտանգավոր թափոնների դեպքում, քանի որ երկրում առկա է նման թափոնների վերջնական հեռացման և պահաման հնարավորությունների պակաս: Եթե վտանգավոր թափոնները հնարավոր չէ վնասազերծել կամ վերամշակել երկրի ներսում, ապա դրանք տեղադրվում են ապահով պահեստում մինչև վտանգավոր թափոնների հեռացման համար ազգային ենթակառուցվածքների զարգացումը կամ վտանգավոր թափոնների արտահանման կազմակերպումը:

1. **ՀՀ ջրային օրենսգիրք (2002 թ.)**

Ջրային օրենսգրքի հիմնական նպատակը երկրի ջրային ռեսուրսների պաշտպանության համար իրավական հիմքի ստեղծումն է, քաղաքացիների և տնտեսության ոլորտների ջրի կարիքների բավարարումը ջրային ռեսուրսների արդյունավետ կառավարման միջոցով, և ապագա սերունդների համար ջրային ռեսուրսների պաշտպանության երաշխավորումը: Ջրային օրենսգիրքն անդրադառնում է հետևյալ հիմնական խնդիրներին. պետական/տեղական իշխանությունների և հասարակության պարտականություններին, ջրի ազգային քաղաքականությանը (2005թ.) և ջրի ազգային ծրագրի (2006թ.) մշակմանը, ջրային կադաստրի և մշտադիտարկման համակարգին, համապատասխան տեղեկությունների հասանելիությանը, ջրօգտագործման և ջրային համակարգի օգտագործման թույլտվությունների համակարգերին, անդրսահմանային ջրային ռեսուրսների օգտագործմանը, ջրի որակի չափանիշներին, հիդրավլիկ կառույցների շահագործման անվտանգության խնդիրներին, ջրային ռեսուրսների պաշտպանությանը և պետական վերահսկողությանը:

1. **ՀՀ օրենքը Պատմության և մշակութային անշարժ հուշարձանների ու պատմական միջավայրի պահպանության և օգտագործման մասին (1998թ.)**

Օրենքը սահմանում է իրավական և քաղաքական հիմքեր ՀՀ-ում մշակութային և պատմական հուշարձանների օգտագործման համար և կարգավորում է հարաբերությունները պահպանության և օգտագործման միջև: Այն նկարագրում է նոր հուշարձանի հայտնաբերման դեպքում կիրառվող ընթացակարգերը, սահմանում է հուշարձանների պետական գրանցման կանոնները, դրանց շուրջ պահպանման գոտու գնահատումը, և պատմամշակութային արգելավայրերի ստեղծումը: Օրենքը պահանջում է իրավասու մարմնի (Պատմության և մշակութային հուշարձանների պահպանության վարչություն) հաստատումը շինարարության, գյուղատնտեսության և այլ տեսակի գործունեության նպատակով հուշարձաններ ունեցող վայրերում հողերի հատկացման համար:

1. **ՀՀ օրենքը Բնության հատուկ պահպանվող տարածքների մասին (2006թ.)**

Օրենքը սահմանում է Հանրապետության համալիր կամ առանձին բնական օբյեկտների, ինչպես նաև բնության հատուկ պահպանվող տարածքների էկոհամակարգերի զարգացման, վերականգնման, պահպանման, վերարտադրության և օգտագործման իրավական հիմքերը և պետական քաղաքականության հարաբերությունները:

Համաձայն օրենքի բնության հատուկ պահպանվող տարածքները ըստ նշանակության դասակարգվում են միջազգային, հանրապետական և տեղական կարևորության տարածքների: Ըստ կատեգորիայի հատուկ պահպանվող տարածքները դասակարգվում են պետական *արգելոցի, ազգային պարկի, պեական արգելավայրի և բնության հուշարձանի*:

1. **ՀՀ օրենքը Բուսական աշխարհի մասին (1999թ.)**

Օրենքը սահմանում է ՀՀ պետական քաղաքականությունը բուսական աշխարհի պահպանման, պաշտպանության, օգտագործման և վերարտադրության ոլորտներում: Օրենքը սահմանում է բուսական աշխարհի պետական գույքագրման և պետական մշտադիտարկման իրականացման նպատակները, բուսական աշխարհի Կարմիր գրքի կազմման պահանջները և մոտեցումները, բուսական աշխարհի օգտագործման պայմանները, օգտագործման իրավունքից զրկելու պայմանները, բուսական աշխարհի պահպանման դրույթները, և տնտեսական գործիքները բուսական աշխարհի ռեսուրսների կայուն օգտագործման և մշտադիտարկման համար:

1. **ՀՀ օրենքը Կենդանական աշխարհի մասին (2000թ.)**

Օրենքը սահմանում է ՀՀ պետական քաղաքականությունը կենդանական աշխարհի պահպանման, օգտագործման և վերարտադրության ոլորտներում: Օրենքը սահմանում է կենդանական աշխարհի ուսումնասիրությունների, պետական մշտադիտարկման, պետական գույքագրման նպատակները, կենդանական աշխարհի Կարմիր գրքի կազմման սկզբունքները, կենդանատեսակների օգտագործման պայմանները, օգտագործման իրավունքից զրկելու հիմքերը, կենդանիների պահպանման դրույթները, և կենդանական աշխարհի ռեսուրսների կայուն օգտագործման և մշտադիտարկման տնտեսական գործիքները:

1. **ՀՀ օրենսգիրքը Ընդերքի մասին (2011թ.)**

Օրենսգիրքը սահմանում է ՀՀ-ում ընդերքի օգտագործման սկզբունքները և կանոնները, հանքավայրերի պահպանման և օգտագործման հետ կապված հարաբերությունները, արդյունավետ օգտագործման պայմանները և կանոնները, հանքավայրերի համալիր օգտագործումը և պահպանումը, հանքարդյունաբերության անվտանգությունը և շրջակա միջավայրի պաշտպանությունը դրա բացասական ազդեցություններից, ինչպես նաև պետության, քաղաքացիների և հանքավայրերի շահագործողների իրավունքների պաշտպանությունը: Համաձայն օրենսգրքի, բնական հանքավայրերի տարածքները պետության բացառիկ սեփականությունն են: Դրանք կարող են որոշակի ժամկետով հանձնվել շահագործման, սակայն չեն կարող սեփականաշնորհվել: Օրենքը նաև սահմանում է բնական ռեսուրսների և հանքավայրերի պայմանները, պահանջները և առանձնահատկությունները: Այն նաև սահմանում է վճարումների սկզբունքները, փոխհատուցումը, մշտադիտարկումը և սահմանափակումները հանքարդյունաբերության համար: Հանքային օրենսգիրքը պարտավորեցնում է շահագործողին մշակել բնապահպանական կառավարման պլան, համաձայնեցնել այն կառավարության լիազոր մարմնի հետ և հետևել դրան գործունեության ընթացքում: Շահագործողի բնապահպանական պարտավորությունները ներառում են աղտոտման կառավարումը, տեղանքի վերականգնումը, և մեղմացնող միջոցառումների իրականացումը/ֆինանսավորումը վթարի դեպքում: Բնապահպանական կառավարման և տեղանքի վերականգնման միջոցառումների կիրառման ծավալը և ժամանակը սահմանվում են յուրաքանչյուր հանքի շահագործման համաձայնագրի համար առանձին և նշվում են նման համաձայնագրում:

1. **ՀՀ Օրենքը Բնապահպանական Վերահսկողության մասին (2005 թ.)** Օրենքը կարգավորում է ՀՀ-ում պետական վերահսկողության կազմակերպումը տնտեսվարող սուբյեկտների կողմից բնապահպանական օրենսդրության և ՇՄԱԳ փորձագիտական եզրակացության պահանջների կատարման վերաբերյալ:
2. **ՀՀ կառավարության 967-Ն որոշումը ՀՀ բնության հուշարձանների ցանկը հաստատելու մասին**

Որոշումը հաստատում է ՀՀ-ում բնության հուշարձանների ցանկը և սահմանում 106 երկրաբանական, 48 ջրաերկրաբանական, 40 ջրագրական և 21 կենսաբանական հուշարձաններ են ՀՀ-ում:

# ՆԱԽԱՏԵՍՎՈՂ ԳՈՐԾՈՒՆԵՈՒԹՅՈՒՆ ՆԿԱՐԱԳԻՐԸ

«Գյումրու Կումայրի պատմական կենտրոնի փողոցների վերականգնում» ենթածրագրի շրջանակում նախատեսվում է իրականացնել. (I) Ջիվանու հրապարակի, Շիրազի փողոցի, Վարպետաց, Ջիվանու և Ղորղանյան փողոցների՝ Շիրազի և Գայի փողոցներով պարփակված հատվածի հիմնանորոգում և լուսավորում, (II) Վարպետաց, Աբովյան և Ղորղանյան փողոցների՝ Ռուստավելի և Ֆուրմանովի փողոցներով պարփակված հատվածի հիմնանորոգում և լուսավորում, (III) Գայի փողոցի հիմնանորոգում և Վարդանանց հրապարակի վերանորոգում և լուսավորում վերականգնման աշխատանքների համալիրը:

## Գոյություն ունեցող ճանապարհների և հրապարակների նկարագրությունը

Գոյություն ունեցող փողոցները և հրապարակները՝ բացառությամբ Ղորղանյան փողոցի Գայ և Շիրազ փողոցներով պարփակված հատվածը, որը ծածկված է բազալտե չորսվակասալ քարերով ունեն ասֆալտ-բետոնային ծածկ, որը չի համապատասխանում գույություն ունեցող նորմերին: Փողոցների և հրապարակների մայթերի ծածկույթը հիմանականում քայքայված է, իսկ մայթերի որոշ հատվածներ սալապատված են բնակիչների կողմից: Մայթերի բազալտե եզրաքարերը նույնպես քայքայված են և ենթակա են բարեկարգման:

## Բարեկարգման աշխատանքների շրջանակը

1. Ջիվանու հրապարակի, Շիրազի փողոցի, Վարպետաց, Ջիվանու և Ղորղանյան փողոցների՝ Շիրազի և Գայի փողոցներով պարփակված հատվածի հիմնանորոգման, լուսավորման և կահավորման շրջանակում նախատեսվում է իրականացնել.

* Բոլոր փողոցներում ամբողջովին վերակառուցել ճանապարհային պատվածքի և մայթերի պատվածքի բոլոր շերտերը,
* Բնակիչների տների մուտքային հատվածների կազմակերպում և վերանորոգում,
* Մայթերում թեքահարթակների իրականացում,
* Ճարտարապետական փոքր ձևերի տեղադրում (նստարաններ, աղբամաններ),
* Ճանապարհների գծանշում և ճանապարհային նշանների տեղադրում:

Շիրազի փողոցն ունի 680 մ երկարություն և նախատեսվում է ասֆալտապատել 3290մ², իսկ եզրային մասերը սալապատել 400մմ լայնությամբ բազալտե սալերով (573 մ²): Շիրազի փողոցին հատող 5 խաչմերուկները նախատեսվում է սալապատել գրանիտե չորսվակասալերով ( 665մ²) և եզերել բազալտե 400մմ սալերով (103 մ²) :

Վարպետաց և Ղորղանյան փողոցների երկարությունն է 150-ական մետր և նախատեսվում է սալապատում գրանիտե հավասարահատ չորսվակասալերով (1625մ²) , և եզերել բազալտե 400մմ սալերով (255 մ²):

Ջիվանու փողոցը (576մ²) և Ջիվանու հրապարակը (2700²) նախատեսված է ասֆալտապատել: Ջիվանու փողոցի և հրապարակի մայթերը նախատեսվում է սալապատել ջնարակապատ բետոնե սալերով (1127մ²) և եզերել 400մմ բազալե սալերով (122մ²): Վերը նշված մյուս բոլոր փողոցների մայթերը նախատեսվում է սալապատել բազալտե չորսվակասալերով (1900մ²) և եզերել բազալտե 400մմ սալերով (622գմ): Լուսավորությունը նախատեսվում է իրականացնել լուսավորության հենասյուներո և LED տիպի լուսատուներով (97 հատ):

1. Վարպետաց, Աբովյան և Ղորղանյան փողոցների՝ Շիրազի և Ֆուրմանովի փողոցներով պարփակված հատվածի հիմնանորոգման, լուսավորման և կահավորման շրջանակներում նախատեսվում է իրականացնել.

* Բոլոր փողոցներում ամբողջովին վերակառուցել ճանապարհային պատվածքի և մայթերի պատվածքի բոլոր շերտերը:
* Բնակիչների տների մուտքային հատվածների կազմակերպում և վերանորոգում
* Մայթերում թեքահարթակների իրականացում և խարխլված հենապատերի վերականգնում :
* Ճարտարապետական փոքր ձևեր (նստարաններ, աղբամաններ):
* Ճանապարհների գծանշում և ճանապարհային նշանների տեղադրում:

Ճանապարհային ծածկույթը նախատեսվում է իրականացնել ասֆալտից (2700մ²): Վերը նշված բոլոր փողոցների մայթերը նախատեսվում է սալապատել գունավոր բետոնե սալերով (1550մ²) և եզերել 400մմ բազալտե սալերով (270մ²): Լուսավորությունը նախատեսվում է իրականացնել լուսավորության հենասյուներովև LED տիպի լուսատուներով (27 հատ):

1. Գայի փողոցի հիմնանորոգման և Վարդանանց հրապարակի վերանորոգման, լուսավորման և կահավորման շրջանակում նախատեսվում է իրականացել.

* Ամբողջովին վերակառուցել Գայի փողոցի ճանապարհային պատվածքի բոլոր շերտերը,
* Վարդանանց հրապարակում հիմնանորոգել ճանապարհային ասֆալտի վերին շերտը,
* Վերակառուցել Գայի փողոցի մայթերի պատվածքի բոլոր շերտերը,
* Վերակառուցել Վարդանանց հրապարակը հարող 2 մայթերի պատվածքի բոլոր շերտերը,
* Բնակիչների տների մուտքային հատվածների կազմակերպում և վերանորոգում,
* Մայթերում թեքահարթակների իրականացում և խարխլված հենապատերի վերականգնում :
* Ճարտարապետական փոքր ձևեր (նստարաններ, աղբամաններ):
* Ճանապարհների գծանշում և ճանապարհային նշանների տեղադրում:

Ճանապարհային ծածկույթը նախատեսվում է իրականացնել ասֆալտից (12415մ²): Վերը նշված բոլոր փողոցների և հրապարակի մայթերը նախատեսվում է սալապատել գունավոր, ջնարակապատ բետոնե սալերով (4100մ²): Գայի փողոցի մայթերը կեզերվեն 400մմ բազալտե սալերով (188մ²): Լուսավորությունը նախատեսվում է իրականացնել լուսավորության հենասյուներով և LED տիպի լուսատուներով (39 հատ)։

**Աղյուսակ 1**

*Նախատեսվող աշխատանքների ցուցանիշները:*

|  |  |  |
| --- | --- | --- |
| **Աշխատանքի անվանումը** | **Միավորը** | **Ծավալը** |
| **Հիմնական ցուցանիշներ** | | |
| 1. Ճանապարհի ասֆալտապատում | քմ | 21 484 |
| 1. 2. Գրանիտե15x25x12 չափով սալիկով (չորսվակասալով) սալահատակ ճանապարհ | քմ | 1625 |
| 1. Ճանապարհի եզրային բազալտ | քմ | 931 |
| 1. Խաչմերուկների գրանիտե սալահատակ | քմ | 665 |
| 1. Մայթերի սալապատում բազալտե սալիկներով | քմ | 1900 |
| 1. Մայթերի սալապատում բետոնե սալիկներով | քմ | 6777 |
| 1. Մայթերի եզրային բազալտ | քմ | 1480 |
| 1. Բազալտե եզրաքար | գմ | 4810 |
| 1. Ճանապահրային նշաններ | հատ | 157 |
| 1. Ճանապարհի գծանշում | գմ | 2400 |
| **Ինժեներական ցանցեր** | | |
| 1. Լուսավորության հենասյյուներ | հատ | 163 |
| **Ճարտարապետական փոքր ձևեր** | | |
| 1. Նստարաններ | հատ | 64 |
| 1. Աղբամաններ | հատ | 80 |

## Շինարարական աշխատանքների կազմակերպում

Աշխատանքների ընթացքում կիրականցվեն անվտանգության միջոցառումները, ինչպիսիք են վերականգնվող փողոցներում ճանապարհային նշանների տեղադրում, շին-ճամբարի կազմկերպման աշխատանքները, ըստ անհրաժեշտության կիրականացվեն կոմունիկացիաների վերատեղադրում և տեղափոխում, միացում գոյություն ունեցող կոմունիկացիաներին: Շինարարական աշխատանքները կկազմակերպվեն այնպես, որ աշխատանքների ընթացքում վերականգնվող փողոցներում կապահովի հետիոտնային անցումներ, փողոցների մասնակի շահագործում, շինարար-կապալառուի, համայնքի և ճանապարհային ոստիկանության հետ համատեղ կմշակվի երթևեկության կառավարման պլաներ: Վերակառուցման աշխատանքները նախատեսվում են իրականացնել 150 օրյա ժամանակահատվածում:

Ստորև ներկայացվում է շինարարութան ընթացքում անհրաժեշտ հիմնական մեքենաների և մեխանիզմների ցանկը:

**Աղյուսակ 2**

*Շինարարութան ընթացքում անհրաժեշտ հիմնական մեքենաների և մեխանիզմների ցանկը*

|  |  |  |  |
| --- | --- | --- | --- |
| **NN** | **Անվանում** | **Մակնիշ** | **Քանակ** |
| 1 | ավտոկռունկ | 10 տ և ավել | 4 |
| 2 | ինքնաթափ ավտոմեքենա | ցանկացած | 2 |
| 3 | ավտոցիեստեր (ջրի) | Ցանկացած | 1 |
| 4 | էքսակավատոր | 0.4մ3 և ավելի տիխի շերեփ | 1 |
| 5 | էքսակավատոր | 0.5մ3 և ավելի տիխի շերեփ | 1 |
| 6 | պերֆերատեր ձեռքի | ցանկացած | 2 |
| 7 | հորատման սարքավորում | ցանկացած | 1 |
| 8 | էլեկտրահորատիչ | ցանկացած | 1 |
| 9 | ապառապոկիչ մուրճ | ցանկացած | 3 |
| 10 | շաղախապոմպ | ցանկացած | 1 |
| 11 | շաղախախառնիչ | ցանկացած | 1 |
| 12 | կոմպրեսոր շարժական | Ցանկացած | 1 |
| 13 | գլդոն 5տ | հարթ թմբուկավոր | 1 |

* + 1. ***Ջրօգտագործում և ջրահեռացում***

Շինարարական աշխատանքների ժամանակ ջուրն հիմնականում օգտագործվելու է փոշենստեցման նպատակով և ջրցանի համար օգտագործվող ջրի ծախսը բերվում է ստորև.

V 2 = S x K x T

որտեղ՝

Տ – շինարարական տարածքի մակերեսն է՝ 34 862 մ2

K – 1 մ2 օրական ջրցանի նորմատիվն է՝ 0.0015 մ3,

T – ամբողջ շինարարության ժամանակահատվածն է (օրերով)` 150

**V 2** = 34 862x 0.0015 x 150 = 7 843 մ3/շինարարություն ժամանակ

Ջրցանի համար օգտագործվող ջուրը դասվում է անվերադարձ ջրօգտագործման շարքին, որի սրդյունքում հոսքաջրերի առաջացում չի կանխատեսվում: Անհրաժեշտ ջրաքանակը վերակառուցվող տարածք կապահվվի ջրցան մեքենաների միջոցով:

Քանի որ աշխատանքները իրականացվելու են քաղաքային զարգացած միջւավայրում և հնարավոր չէ շին-ճամբարներում ժամանակավոր սեպտիկ հորերի տեղադրում, շին-կազմին առաջարկվումմ է օգտվել հանրային/ընդհանուր օգտագործման կոյուղուց:

# ԵԼՔԱՅԻՆ ԲԱՆԱՊԱՀՊԱՆԱԿԱՆ ՊԱՅՄԱՆՆԵՐԸ

## Տեղանքի ռելիեֆը և երկրաբանությունը

Նախատեսվող գործունեությունն իրականացվելու է Շիրակի մարզի Գյումրի քաղաքում՝ «Կումայրի» արգելոց պատմական կենտրոնում: Տեղանքի ռելիեֆը հարթավայրային և նախալեռնային է: Բարձրության նիշերը տատանվում են 1540÷ 1550 մ տիրույթում: Ռելիեֆի ծագումային տիպը կուտակումային է, ներկայացված լճա-ալյուվիլիալ նստվածքներով, մասամբ հրաբխային է, բնորոշ են ծալքային կառուցվածքները լավային արտավիժմամբ պայմանավորված: Ակնադիտական ուսումնասիրությունների արդյունքում գործունեության տեղամասում բնահողերը և ապարները գնահատվել են բեկորա-խճային բնահող, ավազակավի լրացումով մինչև 35-40% ըստ ծավալի: Ըստ ֆիզիկո-մեխանիկական հատկանիշների այն կարող է հուսալի հիմք հանդիսանալ փողոցի հողային պաստառի կայունության համար:

Բարեկարգվող տ*եղամասի ինժեներաերկրաբանական պայմանները* գնահատվում են բարենպաստ շինարարական աշխատանքների իրականացման համար: Նախագծվող տարածքում բացակայում են շինարարության և կառուցվածքների վրա ազդող բնական երևույթները (սողանքներ, կարստ, փլուզումներ և այլն):

Համաձայն ՀՀՇՆ II-6.02-2006 «Սեյսմակայուն շինարարության նախագծման նորմեր»-ի, բարեկարգման ենթակա տարածքը գտնվում է սեյսմիկ *երրորդ գոտում*, գրունտների հնարավոր արագացման առավելագույն մեծությունը կազմում է Amax= 0.4g և ունի *9 և ավելի* բալ սեյսմիկ ռիսկայնության աստիճան:

## Կլիմայական պայմանների հակիրճ նկարագրությունը

Բնորոշ է ցամաքային կլիման: Բացարձակ առավելագույն ջերմասիճանը կազմում է -36°C, բացարձակ առավելագույն ջերմասիճանը՝ 36°C: Միջին տարեկան ջերմաստիճանը կազմում է 6.3°C: Քամու գերակշռող ուղղությունը հյուսիս–արևմտյան է, քամու միջին արագությունը` 1.8 մ/վրկ: Մթնոլորտային տեղումների տարեկան միջին քանակը կազմում է 509 մմ: Ձյան ծածկույթը ձևավորվում է նոյեմբեր ամսին, ձյան ծածկույթով օրերի թիվը կազմում է մոտ 97 օր: Բնահողի սառչելիության առավելագույն խորությունը 143 սմ է (ՀՀՇՆ II-7.01-2011):

## Պատմամշակութային հուշարձաններ և բնության հատուկ պահպանվող տարածքներ

«Կումայրի» արգելոցը հանդիսանում է Ք.ա. 3 հազ.- Ք.հ. 21 դ. ժամանակաշրջանի Հանրապետական նշանակության պատմության և մշակութային անշարժ հուշարձան (N-1720Ն որոշում, 09 սեպտեմբեր, 2018թ.):

Բնութագրվող տարածքում կամ կից չկան բնության հատուկ պահպանվող տարածքներ:

## Օդային ավազան

Օդային ավազանի աղտոտվածության մոնտորինգային աշխատանքները կատարվում են ՀՀ բնապահպանության նախարարության «Շրջակա միջավայրի մոնիտորինգի և տեղեկատվության կենտրոն» (ՇՄՄՏԿ) ՊՈԱԿ-ի կողմից: Գյումրի քաղաքի օդային ավազանում իրականացվում են ազոտի և ծծմբի երկօքսիդների, ընդհանուր փոշու մակարդակների մշտադիտարկումներ: 2017թ.-ին օդի որակի մշտադիտարկումների արդյունքները (<http://armmonitoring.am> ) ներկայացվում են Աղյուսակ 2.-ում.

***Աղյուսակ 2.***

Օդի որակի մշտադիտարկումների արդյունքները Գյումրի քաղաքում:

|  |  |  |
| --- | --- | --- |
| Որոշվող  միացությունը | ՍԹԿ միջին օրական, մգ/մ3 | Միջին տարեկան կոնցենտրացիա, մգ/մ3 |
| Ծծմբի երկօքսիդ | 0.05 | 0.037 |
| Ազոտի երկօքսիդ | 0.04 | 0.019 |
| Ընդհանուր փոշի | 0.15 | 0.326 |

Աղյուսակից երևում է, որ օդային ավազանում ազոտի և ծծմբի երկօքսիդների կոնցենտրացիաները Գյուրիում չեն գերազանցում ՍԹԿ-ները, իսկ փոշու միջին տարեկան կոնցենտրացիան 2017 թ.-ին մոտ 2 անգամ գերազանցելէ սահմանաված նորմը:

## Ջրային համակարգեր

Շիրակի մարզի հիմնական ջրային մարմինն Ախուրյան գետն է, որը սկիզբ է առնում Արփի լճից և հանդիսանում է Արաքս գետի առաջին վտակը: Գետը հանդիսանում է ՀՀ արևմտյան տարածաշրջանում հիմնական ջրայն մարմինը և գետի ջուրը հիմնականում օգտագործվում է ոռոգման և արդյունաբերական նպատակով:

Մակերևութային ջրերի աղտոտվածության մոնտորինգային աշխատանքները կատարվում են ՀՀ բնապահպանության նախարարության «Շրջակա միջավայրի մոնիտորինգի և տեղեկատվության կենտրոն» (ՇՄՄՏԿ) ՊՈԱԿ-ի կողմից: Ախուրյան գետի ջրի որակի մոնիտորինգային դիտարկումները Գյումրի քաղաքին մոտ իրականացվում են 2 մոնիտորինգային դիտակետերում՝0.8 կմ ք. Գյումրիից վերև (33) և 5 կմ ք. Գյումրիից ներքև (34): Դիտակետերում ջրերի որակը գնահատվել է 4-րդ դասի՝ համաձայն 2017 թ.-ի ՇՄՄՏԿ-ի տարեկան ամփոփագրի (Աղ.3):

***Աղյուսակ 3.***

*Ախուրյան գետի ջրի որակի ցուցանիշները 2017թ.-ին:*

|  |  |  |  |  |
| --- | --- | --- | --- | --- |
| Գետավազան | Դիտակետի տեղադրությունը/ Դիտակետի համարը | Ջրի որակի ցուցանիշ | Ջրի որակի ցուցանիշի դասը | Ջրի որակի ընդհանրա-  կան դասը |
| Ախուրյան | 0.8 կմ ք. Գյումրիից վերև (33) | Ֆոսֆատ իոն, մոլիբդեն | 3-րդ | 4-րդ |
| Երկաթ, ԿՆ\* | 4-րդ |
| 5 կմ ք. Գյումրիից ներքև (34) | Ամոնիում ի- ոն, նիտրատ իոն, ֆոսֆատ իոն, մոլիբ- դեն, երկաթ, ԸԱԱ, ընդհա- նուր ֆոսֆոր | 3-րդ | 4-րդ |
| Նիտրիտ իոն, ԿՆ | 4-րդ |

\* Կախված նյութեր

«Կումայրի» պատմական կենտրոնը գտնվում է Ախուրյան գետից բավականաչափ հեռու և նախագծվող բարեկարգման տարածքում կամ տարածքին կից չկան ջրային մարմիններ:

Հիդրոերկրաբանական գրականական արժեքների համաձայն, ստորգետնյա ջրերի վերին մակարդակը գտնվում է 3-3.5մ խորության վրա, մակարդակը ենթակա է փոփոխման, որը պայմանավորված է մթնոլորտային տեղումների և մակերևութային ջրերի հաշվեկշռով:

## Բուսական աշխարհ

Բնութագրվող տեղանքը գտնվում է զարգացած քաղաքային միջավայրում, ուստի տեղանքում չկան որևէ էնդեմիկ կամ Կարմիր գրքում գրանցված բուսատեսակներ և կենդանական տեսակներ, ինչպես նաև բացակայում են տարածքով անցնող միգրացիոն ուղիները՝ տարածքի և հարակից վայրերի յուրացված և ուրբանացված լինելու պատճառով:

Բարեկարգվող փողոցների մայթերում աճում են ծառեր և թփեր, որոնք նախատեսվող գործունեությանը չեն խանգարում և նախագծի համաձայն պահպանվելու են:

# ՇՐՋԱԿԱ ՄԻՋԱՎԱՅՐԻ ՎՐԱ ԿԱՆԽԱՏԵՍՎՈՂ ԱԶԴԵՑՈՒԹՅՈՒՆԸ

Գյումրու Կումայրի պատմական կենտրոնի փողոցների վերակառուցման աշխատանքների արդյունքում որպես *փոքր և միջին մեծության վերակառուցմանը* հատուկ գործունեություն, ակնկալվում են *միջին աստիճանի բացասական ազդեցություներ* շրջակա միջավայրի վրա, որոնք կլինեն *ժամանակավոր՝* պայմանավորված շինարարության տևողությամբ և *տեղայնացված* բնույթի՝ շինարարական տեղամասի սահմաններում: Հիմնականում ակնկալվում է օդային ավազանում փոշու և այլ վնասակար նյութերի կոնցենտրացիաների ժամանակավոր ավելացում, որոնց մակարդակները կկառավարվեն շինարար կապալառուի կողմից մեղմացնող միջոցառումների պատշաճ իրականացմամբ (*Հավելված 1*), որոնց համապատասխանությունը կվերահսկվի պարբերաբար մոնիտորինգային այցերի ընթացքում (*Հավելված 2*):

Քանի որ ներկայացվող գործունեությունը ներկայացվում է բնապահպանական պետական փորձաքննության ՇՄԱԳ օրենքի Հոդված 14, կետ 8-ի պահանջի համաձայն, այն է՝ բարեկարգման աշխատանքներն իրականացվելու են «Կումայրի» պատմական արգելոցային գոտում, գործունեությունից չեն ակնկալվում բացասական ազդեցություններ արգելոցի ֆիզիկական միջավայրի վրա, մինդեռ ենթածրագիրը կխթանի «Կումայրի» պատմամշակութային միջավայրի բարելավմանը :

Սոցիալական ազդեցությունների տեսանկյունից կանխատեսվում են «Կումայրի» պատմական կենտրոնում երթևեկության դանդաղեցումներ և ճանապարհային փոփոխություններ՝ պայամանավորված շինարարական մեքենա-սարքավորումների շահագործմամբ և շին-ճամաբարների ժամանակավոր կազմակերպմամբ:

## Շինարարության փուլ

Սույն բաժնում գնահատվում են այն *հիմնական* շրջակա միջավայրի վրա ազդեցություններն, որոնք կանխատեսվում են նախատեսվող գործունեության ընթացքում:

* + 1. ***Օդային ավազանի վրա ազդեցություն***

ա) Ասֆալտապատման աշխատանքների ընթացքում փոշու և այլ վնասակար նյութերի չկազմակերպված արտանետումներ, որոնք հաշավարկվում են 3.00 գ/վրկ:

Ասֆալտապատման աշխատանքների ընթացքում ասֆալտային ծածկից բիտումի և ասֆալտային զանգվածի բացման /նոսրացման/ համար օգտագործված լուծիչների գոլորշիացումից առաջացած արտանետումները կարելի է հաշվարկել ստորև բեված հավասարմամբ (Corinair , SNAP CODE 040611).

G = Vasf x K1 x K2 x d, որտեղ

G – օրգանական նոսրացուցիչից արտանետումն է շինարարության ընթացքում, տ/շին. ժամ

Vasf  - ասֆալտի բոլոր տեսակների քանակն է, 1500 մ3,

K1 – նոսրացուցիչի պարունակության գորժակիցը, 0.1

K2 – ածխաջրածինների արտանետման բաժնեմասն ըստ նոսրացուցիչի ծավալի 0.05;

D – օրգանական նոսրացուցիչի միջին տեսակարար կշիռը, 0.86 կգ/լ

G = 1500 x 0.1 x 0.05 x 0.86 = **6.45** տ/շին\*ժամանակ

Ասֆալտապատման աշխատանքների ամբողջ ժամանակահատվածը գնահատվում է մոտ 75 օր, ապա՝

6.5 տ x 106գ/տ : 75 օր : 8 ժամ/օր : 3600 վրկ/ժամ = **3.00** գ/վրկ:

բ) Շին-տեխնիկայի աշխատանքի ընթացքում դիզելային վառելիքի այրումից առաջացած արտանետումներ (*Աղյուսակ 5*):

Դիզելային վառելիքի այրման հետևանքով առաջացած արտանետումները հաշվարկվել են ՀՀ ԲՆ կողմից մշակված «Ավտոտրանսպորտից մթնոլորտ արտանետվող վնասակար նյութերի քանակների որոշման» մեթոդականի հիման վրա: Ըստ նշված մեթոդակարգի, ծանր ավտոտրանսպորտի և տեխնիկայից տեսակարար արտանետումները (բացառությամբ ծծմբային անհիդրիդի) բերված են Աղյուսակ 3-ում.

***Աղյուսակ 3.***

*Տեսակարար արտանետումները (գ/կգ վառելիք)*

|  |  |  |  |  |  |  |  |
| --- | --- | --- | --- | --- | --- | --- | --- |
| *Վառելիքի տեսակը* | *Նյութի անվանումը* | | | | | | |
| NOx | CH | ՑՕՄ | CO | N2O | CO2 | ՊՄ |
| *Դիզելային վառելիք* | 42.3 | 0.243 | 8.16 | 36.4 | 0.122 | 3138 | 4.3 |

Վնասակար նյութերի արտանետումների ճշգրտման գործակիցները, կախված ավտոմոբիլային պարկի միջին տարիքից և տեխնիկական վիճակից, բերված են ստորև Աղյուսակ 4-ում:

***Աղյուսակ 4****.*

*Վնասակար նյութերի արտանետումների ճշգրտման գործակիցները*

|  |  |  |  |
| --- | --- | --- | --- |
| *Ավտոմեքենաների*  *կատեգորիան* | *Վնասակր նյութը* | *Ազդեցության գործակիցը* | |
| *պարկի միջին տարիքը* | *տեխնիկական վիճակը* |
| *Մեծ բեռնունակության ավտոտրանսպորտ* | CO | 1.33 | 1.8 |
| CH | 1.2 | 2.0 |
| NOx | 1.0 | 1.0 |
| CO2 | 1.0 | 1.0 |
| N2O | 1.0 | 1.0 |

Ածախածնի օքսիդի (CO), ածխաջրածինների (CH), ազոտի օքսիդների (NOx) գործակիցները վերցված են «Ավտոմոբիլային տրանսպորտից մթնոլորտ արտանետվող վնասակար նյութերի հաշվարկման մեթոդական ցուցումներից» (Մոսկվա, Հիդրոմետհրատ - 1983), իսկ ածխածնի երկօքսիդի (CO2) և ազոտի երկօքսիդի (N2O) գործակիցները ընդունվել են 1, քանի որ որևէ այլ մեծություններ դրանց համար չեն առաջարկվում:

Ընդամենը շինարարության ընթացքում շահագործվելու են 13 հատ տեխնիկական միջոց (աղ.2), որոնք աշխատում են դիզելային վառելիքով: Դիզվառելիքի միջին օրական ծախսը գնահատվում է 300լ, հաշվի առնելով տեսակարար կշիռը՝ 300 x 0.835 = 250.5կգ/օր: Ծանր տեխնիկայի և բեռնատար մեքենաները ենթադրվում է, որ կաշխատեն ողջ շինարարության ընթացքում՝ 150 օր:

***Աղյուսակ 5***

|  |  |  |  |  |
| --- | --- | --- | --- | --- |
| *Ավտոմեքենաների կատեգորիան* | *Վնասակար նյութը* | *Տեսակարար արտանետումներ, գ/կգ* | *Արտանետումներ,* | |
| տ/շին. ժամ. | գ/վրկ |
| *Մեծ բեռնունակության ավտոտրանսպորտ* | CO | 87.14 | 3.27 | 0.76 |
| CH | 0.58 | 0.02 | 0.01 |
| NOx | 42.3 | 1.59 | 0.37 |
| N2O | 0.122 | 0.005 | 0.001 |
| ՑՕՄ | 8.16 | 0.31 | 0.07 |
| ՊՄ | 4.3 | 0.16 | 0.04 |

*գ)* Անօրգանական փոշու ժամանակավոր չկազմակերպված արտանետումներ՝ 1.90 գ/վ: Արտանետումների հաշվարկը հողային աշխատանքների և ճանապարհային պատվածքի աշխատանքների ընթացքում բերվում է ստորև.

Փոշու արտանետումները կարելի է հաշվել ստորև բերված արտահայտությամբ՝

Q = K1 x K2 x K3 X K4 x K5 x K6 x B x G X 106 / 3600, գ/վ

որտեղ՝

K1 –ը փոշու զանգվածային բաժինն է հողային հանույթում, 0.05

K2 –ը՝ փոշու մասնաբաժինը, որը կարող է անցնել աէռոզոլային մասնիկների, 0.02

K3 -ը գործակից է, որը հաշվի է առնում քամու միջին արագությունը (մ/վ), 1,8

K4 –ը գործակից է, որը հաշվի է առնում տարածքի պայմանները, 1

K5 –ը գործակից է, որը հաշվի է առնում հանույթի խոնավությունը, 0.6

K6 –ը գործակից է, որը հաշվի է առնում հանույթի չափերը, 0.1

B-ն գործակից է, որը հաշվի է առնում հողաթափման բարձրությունը, 0.6

G –ն՝ հողային հանույթի զանգվածն է 1 ժամում, տ/ժ

Հողային աշխատանքների տևողությունը գնահատվում է մոտ 75 օր կամ

75 օր x 8 ժամ = 600 ժամ/շինարարություն :

Հողային հանույթի (հեռացվող + բերվող) ընդհանուր զանգվածը կազմում է 13 519 հեռացվող հանույթ+9 935 բերվող հանույթ = 23 448 մ3  կամ 63 312 տոննա:

63 312 տոննա / 600 ժամ = 105.52 տ/ժ

Q=(0.05 x 0.02 x 1.8x 1 x 0.6x 0.1 x 0.6 x 105.52 x 106 )/ 3600 = 1.90 գ/վ

Գումարային փոշու արտանետումները հողային աշխատանքների ժամանակ կկազմի՝

1.90 գ/վ x 600 ժ/շ x 3600 վ /106 = 4.1 տ/շինարարություն

* + 1. ***Աղմուկի և թրթռումների մակարդակների աճ***

Շինարարական տեխնիկայի շահագործումը կբերի աղմուկի և թրթռումների մակարդակի բարձրացման: ԲԿՊ-ում սահմանված միջոցառումների (*Հավելված 1*) համաձայն, շինարար կապալառուն պարտավոր է թրթռումների և աղմուկի մակարդակը պահել ՀՀ գործող նորմերի սահմանում: Հաշվի առնելով աշխատանքների բնույթը, ծավալը և տևողությունը ակնալվում են նվազագույն ազդեցություններ շինարարական հրապարակի հարևանությամբ առկա ֆիզիկական միջավայրի, կենդանական և բուսական աշխարհի վրա:

* + 1. ***Շին թափոնների առաջացում և կառավարում***

Շինարարական աշխատանքների ընթացքում առաջացած շին թափոնները (ավելցուկային գրունտը և ասֆալտե մնացորդները) մոտ *13 519 խ.մ* պարբերաբար կհեռացվի և կօգտագործվի 9 կմ հեռավորության վրա գտնվող Մայիսյան-Հացիկ ճանապարհին կից առկա դաշտամիջյան աղբի ծածկման համար (*Հավելված 6*), իսկ ժամանակավոր կանոնավոր կույտերի տեսքով կպահվի շինարարական ճամբարի հատուկ հատկացված տեղերում:

* + 1. ***Երթևեկության վրա ազդեցություն***

Շինարարական աշխատանքների ընթացքում կանխատեսվում են «Կումայրի» պատմական կենտրոնում երթևեկության դանդաղեցումներ և ճանապարհային փոփոխություններ՝ պայամանավորված շինարարական մեքենա-սարքավորումների շահագործմամբ և շին-ճամաբարների կազմակերպմամբ:

Շինարար կապալառուի կողմից՝ համայնքի և ճանապարհային ոստիկանության հետ համատեղ կմշակվեն երթևեկության և տրանսպորտի կառավարման պլան, որտեղ կսահմանվեն մուտքի և ելքի ուղիները, անվտանգության միջոցառումները և երթևեկության ուղիները, հետիոտնային ուղիները:

# ԲՆԱՊԱՀՊԱՆԱԿԱՆ ՄԻՋՈՑԱՌՈՒՄՆԵՐԻ ԾՐԱԳԻՐ

Ենթածրագրի իրականացման բոլոր փուլերում կիրականացվի բնապահպանական և սոցիալական աղդեցությունների բացառմանը, մեղմացմանը և նվազեցմանն ուղղված մեցմացնող միջոցառումների ծրագիրը: Բնապահպանական միջոցառումների ամբողջական պլանը ներկայացվում է *Հավելված 1-*ում:

Ստորև բերվում են վերը նշված ազդեցությունները մեղմացնող և/կամ բացառող այն հիմնական միջոցառումներն, որոնք պատշաճ ձևով կիրականացվեն ենթածրագրի իրականացման շինարարական փուլում:

* տեղեկատվության հրապարակում և հանրային լսումներ
* շինարական աղբի (գրունտ և ասֆալտի մնացորդներ) կանանոնավոր հեռացում և օգտագործում գոյություն ունեցող աղբի ծածման նպատակով
* շինարարական հրապարակի ջրցանում և արտանետումների մակարդակների կառավարում ՀՀ թույլատրելի նորմերին համապատասխան
* շինարարական նյութերի ձեռք բերում լիցենզավորված մատակարարից, իսկ ընդերքօգտագործման դեպքում կապալառուն պարտավորվում է ձեռք բերել համապատասխան հանքարդյունահանման թույլտվություն
* աղմկահարուց աշխատանքները իրականացնել թույլատրելի մակարդակների սահմանում և ցերեկային ժամերին և խուսափել աշխատանքները գիշերային ժամերին իրականացնելուց
* շին մեքենա-սարքավորումները անհրաժեշտ է ապահովվել աղմկակլանիչներով
* ենթածրագրի ողջ ընթացքում բողոքների արձագանքման մեխանիզմի ներդրում
* անվտանգ երթևեկության և հետիոտնային անցումների ապահովում

# Բնապահպանական և սոցիալական ազդեցությունների մոնիտորինգային պլան

Բնապահպանական և սոցիալական մեղմացման միջոցառումների վերահսկողությունը կիրականացվի ՀՏԶՀ կողմից դաշտային մշտադիտարկման միջոցով: ՀՏԶՀ բնապահպանական և սոցիալական մասնագետները պատասխանատու կլինեն ՀՏԶՀ ղեկավար կազմին տեղյակ պահելու և համապատասխան միջոցառումների առաջարկներ ներկայացնելու համար ցանկացած նշանակալի խնդիրների ի հայտ գալու դեպքում, որոնք կբացահայտվեն դաշտային մոնիթորինգի արդյունքում:

Վերահսկող խորհրդատուն (ՎԽ) մշտապես ներկա կգտնվի տեղամասերում իրականացվող աշխատանքներին և կկազմի ամսական բնապահպանական և սոցիալական մոնիտորինգի հաշվետվություններ, լրացնելով մոնիտորինգի ձևերը: Այդ հաշվետվությունները կհամալրվեն համապատասխան լուսանկարներով:

Հատուկ ուշադրություն կհատկացվի աշխատանքներ իրականացնող կազմակերպությանը վնասների վերացման վերաբերյալ տրված հրահանգների կատարմանը, ինչպես նաև ԲՍԿԾ-ի գծով որևէ անհամապաստասանության վերացման նկատմաբ վերահսկողությանը՝ նման անհամապատասխանության արձանագրման դեպքում: Նույն տեղամասի վերաբերյալ հաջորդ ամսվա մոնիտորինգային հաշվետվությունը կպարունակի համառոտագիր սահմանված ուղղիչ աշխատանքների կատարման ընթացքի և արդյունքների վերաբերյալ: ԲՍԿԾ-ի հետ 37 անհամապատասխանության դեպքում ՀՏԶՀ սահմանում է շտկիչ միջոցառումների իրականացման վերջնաժամկետ և վերահսկող խորհրդատուն հետևում է դրանց իրականացման ընթացքին: Անհամապատասխանությունը չվերացնելու կամ կրկնվելու դեպքում ՀՏԶՀ ղեկավարությունը պայմանագրով նախատեսված պատասխանատվության միջոցներ է կիրառում:

Ենթածրագրի գործողությունների ներքո շինարարության և շահագործման փուլում բնապահպանական և սոցիալական մոնիթորինգի պլանը ներկայացված է *Հավելված 2-ում:*

# ՀԱՆՐԱՅԻՆ ՔՆՆԱՐԿՈՒՄՆԵՐ, ՏԵՂԵԿԱՏՎՈՒԹՅԱՆ ՀՐԱՊԱՐԱԿՈՒՄ

Ենթածրագրի նախագծի վերաբերյալ շրջակա միջավայրի վրա ազդեցության նախնական գնահատման հայտի առաջին փուլի շրջանակներում անցկացրվել է հանրային քննարկում ս.թ. մայիսի 15-ին` ժամը 12:00-ին Գյումրու քաղաքապետարանում: Հանրային քննարկման մասին հայտարարությունը տպագրվել է «Հայաստանի Հանրապետություն» օրաթերթի 2018թ.-ի մայիսի 4-ի համարում՝ հանրային ծանուցման գործող ընթացակարգին համաձայն (հանրային քննարկումը անցկացնելու օրվանից առնվազն 7 աշխատանքային օր առաջ): Ենթածրագրի վերաբերյալ տեղեկատվությունը տեղադրվել է ՀՏԶՀ-ի պաշտոնական կայքում ([www.atdf.am](http://www.atdf.am)), քննարկման մասին հայտարարությունը փակցրվել է Գյումրու տեղեկատվական ցուցանակի վրա:

Հանրային քննարկման մասին արձանագրությունը և մասնակիցների ցանկը (20 մարդ) ներկայացվում է *Հավելված 4:* Հանրային քննարկմանը ներկա են գտնվել շահագրգիռ և ազդակակիր կողմեր և ներկայացուցիչներ ՀՏԶՀ-ից:

*Հավելված 5-ում*  ներկայացվում է ներկայացվող գործունեությանը քննարկման արդյունքում Գյումրի համայնքի ղեկավարի կողմից տրամադրված գրավոր համաձայնությունը:

Շրջակա միջավայրի վրա ազդեցության բնապահպանական պետական փորձաքննության շրջանակում կիրականցվեն օրենքով սահմանված կարգով մնացած հանրային քննարկումները:

# ԲՈՂՈՔՆԵՐԻ ԱՐՁԱԳԱՆՔՄԱՆ ՄԵԽԱՆԻԶՄ

ՏՏԵԶ Ծրագրի իրականացման ամբողջ ընթացքում կգործի Բողոքների լուծման մեխանիզմը: ԲԼՄ մեխանիզմը կապահովի, որ քաղաքացիները կարողանան իրենց բողոքները և մտահոգությունները ուղղել Ծրագիրն իրականացնող կողմերին և այդ բողոքները լուծում կստանան ժամանակին և արդյունավետ կերպով՝ առանց դատական մարմինների ներգրավման: Շինարարության գործընթացի ընթացքում յուրաքանչյուր ծրագրի ազդակիր բնակչությունը կարող է գտնել, որ իր նկատմամբ անարդար վերաբերմունք է ցուցաբերվել: Դա կարող է տեղի ունենալ տարբեր պատճառներով՝ կապալառուն խախտում է շինարարական հուսալիության կանոնները, բերքին հասցված վնասը չի փոխհատուցվում, կատարված հարցման ժամանակ անձին անտեսել են կամ ուղղակի ինչ-որ թյուրիմացություն է առաջացել և այլն:

ԲԿՄ-ն ակտիվորեն և արագորեն անդրադառնում է ենթածրագրերի ազդակիր բնակչության կամ համայնքի անդամների խնդիրներին և բողոքներին: Այս մեխանիզմը չի փոխարինում դատարան դիմելու կամ վարչական կարգով խնդրի լուծումը հայցելու հնարավորությունը: Բողոքների կարգավորման մեխանիզմը ստեղծվելու է ինչպես տեղական, այնպես էլ ազգային մակարդակով, ինչպես ներկայացված է ստորև:

**Տեղական մարմիններ**

ՀՏԶՀ-ն տեղական մարմինների հետ համագործակցությամբ կկազմակերպի բողոքների կարգավորման մեխանիզմի առաջին քայլի իրագործումը տեղական մակարդակով, ապահովելով անմիջական կապուղին՝ ազդակիր բնակչության և համայնքների համար Ծրագրի վերաբերյալ որևէ բողոք բարձրաձայնելու համար: Տեղական բողոքների կարգավորման հանձնաժողովը (ԲԿՀ) կարող է իր կազմում ընդգրկել տեղական մարմինների և հասարակական կազմակերպությունների ներկայացուցիչներին: Տեղական համայնքում լայնորեն կտարածվեն ԲԿՀ-ի կապի միջոցները և բանավոր կամ գրավոր բողոքների ներկայացման ճանապարհնենրը (օրինակ՝ տեսանելի վահանակների, բողոքների արկղի, տեղեկատվական վահանակների հասարակական գրասենյակներում, ծրագրի խորհրդակցությունների ընթացքում եւ այլն): Տեղեկատվությունը կպարունակի վողոքների կարգավորման համար պատասխանատու տեղական անձի անհրաժեշտ կապի միջոցները՝ անունը, հեռախոսահամարը, էլեկտրոնային փոստի հասցեն: ՀՏԶՀ-ն պարտավոր է ստուգել որ բողոքների կարգավորման մեխանիզմները գործում են և պատշաճ ձևով գովազդվում են:

Բողոքները, հնարավորության դեպքում, լուծվում են տեղական մակարդակով: Այն դեպքում, եթե դա հնարավոր չէ նրանք ուղվում են Ծրագրի մակարդակով ստեղծված ԲԿՀ-ին: Բողոքները և դրանց տրված արձագանքները գրանցվում և լուծվում են համապատասխան ժամանակատավածում, որը 2 շաբաթից ավել չի կարող տևել:

# ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ

Շինարարական Կլիմայաբանություն 2011: ՀՀՇՆ II 7.01-2011ՀՀ քաղաքաշինության նախարարի 2011թ. սեպտեմբերի 26-ի N167-Ն հրաման:

* Ավտոմոբիլային տրանսպորտից մթնոլորտ արտանետվող վնասակար նյութերի հաշվարկման մեթոդական ցուցումներ, Մոսկվա, Հիդրոմետհրատ – 1983:
* ՀԲ 2015: Բնապահպանական և սոցիալական գնահատման և ուսումնասիրության շրջանակ:
* ՀՀ կառավարության որոշում N160-Ն, 2 փետրվար, 2016թ: Բնակավայրերում մթնոլորտային օդն աղտոտող նյութերի սահմանային թույլատրելի խտությունների (կոնցենտրացիանների-ՍԹԿ) նորմատիվները հաստատելու մասին:
* N 967-Ն ՀՀ կառավարության որոշում, 14 օգոստոս, 2008: ՀՀ բնության հուշարձանների ցանկը հաստատելու մասին:
* ՀՀ գետերի ջրի որակը 2017թ.-ին <http://armmonitoring.am/Bulletin/2017/month_pdf/Annual-17.pdf>
* Snape Code 040611 on Road Asphalt Paving, December 2006.
* N-1720Ն որոշում, 09 սեպտեմբեր, 2018թ.: ՀՀ պատմության և մշակույթի անշարժ հուշարձանների պետական ցանկ:

## Հավելված 1 Բնապահպանական և սոցիալական ազդեցությունների մեղմացման պլան

|  |  |  |  |  |  |
| --- | --- | --- | --- | --- | --- |
| **Ծրագրի**  **գործողությունները** | **Հնարավոր**  **ազդեցությունները** | **Առաջարկվող մեղմացնող**  **միջոցառումները** | | **Մեղմացնող միջոցառման պատասխանատուն** | **Մոնիտորինգի պատասխանատուն** |
| **ՇԻՆԱՐԱՐՈՒԹՅԱՆ ՓՈՒԼ** | | | | | |
| Հողային աշխատանքներ, շինանյութերի փոխադրումներ,  այլ շինարարական աշխատանքներ | Շին տեխնիկայի շահագործումից փոշու և վնասակար նյութերի արտանետումներ;  Շին աշխատանքների արդյունքում աղմուկի և թրթռումների մակարդակի աճ: | * Անհրաժեշտ է իրականացնել շին հրապարակի պարբերական ջրցանում փոշու արտանետումները նվազագույնի հասցնելու նպատակով; * Անհրաժեշտ է նվազագույնի հասցնել շինհրապարակում պահվող նյութերի և թափոնների քանակը և հնարավորինս ծածկել կուտակված նյութերը փոշու տարածումից խուսափելու համար; * Անհրաժեշտ է սահմանափակել մեքենաների արագությունը փոշու քանակը նվազեցնելու նպատակով***;*** * Անհրաժեշտ է աշխատատեղերում աղմուկի և թրթռումների մակարդակը պահել ՀՀ օրենսդրական նորմերին համապատասխան; * Անհրաժեշտ է խուսափել մեքենաների և սարքավորումների կայանելուց «Սատանի կամուրջ» բնական հուշարձանի տարածքում կամ անմիջական հարևանությամբ: | Կապալառու | | ՀՏԶՀ  Տեխնիկական վերահսկում |
| Թափոննների  կառավարում | Շին աղբի տեղադրում անհամապատասխան վայրերում;  Ջրահեռացման համակարգ և/կամ գրունտային ջրերի մեջ ներթափանցող թափոններ, այլ աղտոտիչներ: | * Անհրաժեշտ է կանոնավոր կերպով շինհրապարակից հեռացնել շինարարական թափոններն ու աղբը՝ փոշին և շին աղբի երկարատև կուտակումը կանխելու համար; * Անհրաժեշտ է տեղադրել շին աղբը և թափոնները միայն թույլատրված վայրերում; * Շին հրապարակի տարածքի սահմաններում անհրաժեշտ է հատկացնել շին աղբի նախնական կուտակման վայրեր; * Անհրաժեշտ է իրականացնել էռոզիայի և նստվածքների կառավարման միջոցառումներ (խոտի դեզերի կամ տիղմե ցանկապատերի ստեղծում), որպեսզի բացառվի կեղտաջրերով հագեցած նստվածքների հեռացումը տեղամասից: | Կապալառու | | ՀՏԶՀ  Տեխնիկական վերահսկում |
| «Կումայրի» արգելոցում իրականացվող շին աշխատանքներ | Երթևեկության  խափանումներ;  Երթևեկության հետ կապված վտանգներ և անվտանգության խնդիրներ;  Փոշու, աղմուկի և թրթռումների մակարդակի աճ;  Հանրային ճանապարհների վրա ցեխի և շին աղբի տարածում: | * Անհրաժեշտ է շին աշխատանքներում ներգրավել որակավորված վարորդներ և տեխնիկայի հետ աշխատողներ; իրականացնել ղեկավար և բանվորական անձնակազմի համար անվտանգության կանոնների և կառավարման պլանի վերաբերյալ վերապատրաստման դասընթաց շին աշխատանքները սկսելուց առաջ; * Անհրաժեշտ է մեքենաների և բեռնատարների երթևեկությունը կազմակերպել հասարակական երևեկությանը նվազագույն անհարմարություններ պատճառելու սկզբունքով; * Անհրաժեշտ է ապահովել շին հրապարակը լքելիս և մուտք գործելիս բեռնատարների ծածկով երթևեկումը; * Անհրաժեշտ է ապահովել բոլոր մեքենաները համապատասխան խլացուցիչներով և բացառել անսարք վիճակում գտնվող մեքենաների կիրառումը; * Իրականացնել փոխադրամիջոցների տեխնիկական վիճակի կանոնավոր զննում և բացառել վառելանյութի և յուղի հնարավոր հոսքը ենթածրագրի տարածքում, վերջիններս պահել բետոնի կամ մետաղական տակդիրի վրա; * Նախքան շինհրապարակից հեռանալն ապահովել անվադողերը մաքրելու միջոցներով (աշխատանքային տեղամասում կոպճային մակերևույթներ և փոխադրամիջոցների լվացման միջոցներ) շինարարական աղբի ու ցեխի տարածումը շին հրապարակի սահմաններից դուրս կանխելու համար: | Կապալառու | | ՀՏԶՀ  Տեխնիկական վերահսկում |
| Շինարարական մեքենաների և տեխնիկայի շահագործում | Շահագործման ընթացքում կամ այլ արտակարգ պատահարի հետևանքով վառելիքի կամ այլ վտանգավոր նյութերի արտահոսքեր | * Անհրաժեշտ է ապահովել արտակարգ իրավիճակների արձագանքման քայլերի մասին տեղեկացնող պաստառներ/պլակատներ, արտահոսքը մաքրող գործիքների հասանելությունը շին հրապարակում և աշխատողներին տեղեկացնել օգտագործման եղանակների մասին; * Պատահարի դեպքում անմիջապես հեռացնել աղտոտված զանգվածը/շերտը՝ հողի և ստորգետնյա ջրերի հնարավոր աղտոտումը կանխելու համար; * Շինարարական բոլոր տեղամասերում անհրաժեշտ է ապահովել արտակարգ պատահարների դեպքում կոնտակտային տվյալները, պատասխանատու անձանց և անվտանգության պատասխանատուի անուն(ները), հեռախոսահամարները պարունակող պաստառների առկայությունը և անհրաժեշտ է պատահարի դեպքում անմիջապես տեղեկացնել ՀՏԶՀ-ին: | Կապալառու | | ՀՏԶՀ  Տեխնիկական վերահսկում |

## Հավելված 2 Բնապահպանական և սոցիալական ազդեցությունների մոնիտորինգի պլան

|  |  |  |  |  |  |  |
| --- | --- | --- | --- | --- | --- | --- |
| **Գործողություն** | **Ինչ**  (Պե՞տք է իրականացնել տվյալ ցուցանիշի մոնիտորինգ) | **Որտեղ**  (Պե՞տք է իրականաց  նել տվյալ ցուցանիշի մոնիտորինգ) | **Ինչպես**  (Ի՞նչ եղանակով է պետք իրականացնել  նտվյալ ցուցանիշի մոնիտորինգը) | **Երբ**  (Սահմանել հաճախակա  նությունը/ թե՞ անընդհատ | **Ինչու**  (Պե՞տք է իրականաց  նել տվյալ ցուցանիշի մոնիտորինգ) | **Ով**  (ո՞վ է իրականաց  նում մոնիտորինգը) |
| **ՇԻՆԱՐԱՐՈՒԹՅԱՆ ՓՈՒԼ** | | | | | | | |
| Շինանյութերի մատակարարում | Շինանյութերի գնումը լիցենզավորված մատակարարներից | Մատակարարների գրասենյակներում և/կամ պահեստներում | Փաստաթղթերի ստուգում | Նյութերի մատակարարման համաձայնագրի ստորագրման ընթացքում | Ապահովելու համար շինարարության տեխնիկական որակը,  մարդու առողջության և շրջակա միջավայրի պահպանումը | ՀՏԶՀ |
| Շինարարական նյութերի և թափոնների տեղափոխումը;  Շին տեխնիկայի և մեքենաների տեղաշարժը | Շին տեխնիկայի և մեքենաների տեխնիկական վիճակը;  Բեռնատար մեքենաների թափքի ծածկի ապահովումը    Շին տեխնիկայի և մեքենաների տեղաշարժումը նախապես սահմանված երթուղիով և աշխատանքային ժամերին (9:00-18:00).  Երթևեկության կառավարման պլանը \*(ԵԿՊ) կմշակվի շինարար կապալառուի և համայքնի հետ համատեղ;  Ճանապարհային ժամանակավոր նշանների տեղադրում | Շին հրապարակի մուտք և ելք, «Կումայրի» կենտրոն մոտեցման երթուղիներ | Սահմանված/ համաձայնեցված երթուղիների , շին հրապարակի մուտքի և ելքի, տարածքի զննում | Աշխատանքային ժամերին առանց նախապես զգուշացման այցելություն/ստուգումներ | Շրջակա միջավայրի արտանետումների կառավարում;  Աղմուկի և թրթռումների կառավարումը գործող նորմերին համապատասխան;  Հետիոտնային անցումների և «Կումայրի» արգելոցի անվտանգության և պատահարների կառավարում | ՀՏԶՀ  Տեխնիկական վերահսկում |
| Շինարարական թափոնների առաջացում | Շին թափոնների պահում շինհրապարակի նախապես սահմանված վայրերում;  Կանոնավոր հեռացում և պահում թույլատրված աղբավայրում | Շին հրապարակ  Թույլատրված աղբավայր | Շինհրապարակի զննում | Պարբերաբար շինարարության ընթացքում առանց նախապես զգուշացման այցելություն/ստուգումներ | Շին հրապարակի և հարակից միջավայրի շին աղբի կուտակումների կաննխարգելում | ՀՏԶՀ  Տեխնիկական վերահսկում |
| Աշխատանքի և առողջության անվտանգության ապահովում;  Աշխատանքների իրականացում «Կումայրի» արգելոցում | Անձնկազմին համազգեստի և անվտանգության միջոցների ապահովում;  Աշխատանքի անվտանգության հրահանգավորում;  Աղմկահարույց աշխատանքների իրականացում օրվա աշխատանքայի ժամերին (9:00-18:00). | Շին հրապարակ | Շինհրապարակի զննում | Շինարարության ամբողջ փուլում ամսական այցելությունների ընթացքում | Պատահարների հավանականության կանխում  Առողջության և աշխատանքային անվտանգության ապահովում  Աղմուկի և թրթռումների կառավարումը գործող նորմերին համապատասխան  Թրթռումների ազդեցություն բացառումը ֆիզիկական միջավայրի վրա; | ՀՏԶՀ  Տեխնիկական վերահսկում |
| Տարածքի վերականգնում | Շին տարածքից շին թափոնների հեռացում և տարածքի մաքրում | Վերականգնված տարածք | Վերականգնված տարածքի զննում | Հետ շինարարական փուլում | Ապահովել տարածքի մաքրումը շահագործման համար | ՀՏԶՀ  Տեխնիկական վերահսկող |
| **ՇԱՀԱԳՈՐԾՄԱՆ ՓՈՒԼ** | | | | | | |
| Կոշտ թափոնների կառավարում | Աղբամանների տեղադրում և աղբի հեռացում նախատեսված աղբավայր | Վերակառուցված տարածք | Բարեկարգված տարածքի զննում | Շահագործման փուլում | Աղբի և կեղտաջրերի արտահոսքերից կանխարգելում բարեկարգված հրապարակում | Գյումրու համայնքապետարան |
| Վերակառուցված տարածքի սպասարկում և պահպանում | Տարածքում չթույլատրված կառույցների շինարարություն և հողօգտագործում  Ճանապարհային նշանների պահպանություն | Վերակառուցված տարածք | Վերակառուցված տարածքի զննում | Շահագործման փուլում | Վերակառուցված տարածքի գեղագիտական տեսքի պահպանում  Կանխել ճանապարհային պատահարները ճանապարհային նշանների բացակայության պատճառով, որը կարող է տեղի ունենալ եղած նշանանների կորստի կամ վնասման դեպքում | Գյումրու համայնքապետարան |


## Հավելված 3 Իրականացվող գործունեության տեղանքը Գյումրիում:


*Աղբյուրը: googlemap data 2016*

Վերակառուցվող փողոցները և հրապարակները

G:\Publica\1-ՓՈՐՁԱՔՆՆՈՒԹՅՈՒՆ-1\Տուրիզմի ծրագրեր\Gyumri\Untitled-1.tif

## Հավելված 4 Մասնակիցների ցանկը (1-ին հանրային քննարկում)





## Հավելված 5 Վերակառուցվող փողոցների և հրապարակներից լուսանկարներ.

ա) Գայ փողոց, բ) Ջիվանի փողոց, գ) Շիրազի փողոց, դ) Ղորղանյան փողոց, ե) Աբովյան փողոց, զ) Վարպետաց փողոց, է) Վարդանանց հրապարակ, ը) Ջիվանի հրապարակ

******ա) բ)**


******գ) դ)**

**ե) զ)**



**է) ը)**

## Հավելված 6 Աղբի տեղափոխման տեղեկանք



## Հավելված 7 Գյումրու համայնքի համաձայնությունը



## Հավելված 8 Վերակառուցվող տեղամասի և երթևեկության կազմակերպման սխեման

